B.: Студзень выдаўся бедным на альбомы і міні-альбомы беларускіх музыкантаў, калі не сказаць больш. Таму давялося звярнуцца да аднаго са снежаньскіх рэлізаў, які “пад раздачу” рэцэнзентаў яшчэ не трапіў. Сапраўдны мужчынскі рок, блюз-рок ад калектыву з Бабруйска. Без смаркатых маленняў да процілеглага полу, з дымам цыгарэт без ментолу, са спустошанай бутэлькай таго, што гарачэйшае. Гэткая дэманстрацыя ўнутранага свету прадстаўніка моцнай паловы чалавецтва, аголеныя пачуцці і эмоцыі індывіда посткрызіснага перыяду. Цалкам прыдатны рэліз для кампаніі крыху ап’янелых аднагодкаў. Б’емся шклянкамі пад трэк “Фрыда”.